آفریقا اؤلکه‌لری‌نین لیدرلری، آفریقا بیرلیگی 12-جی فوق ا‌لعاده ایجلاس توپلانتی‌سی اوچون نیجرده بیر آرایا گلدی.
یئرلی مطبوعات‌داکی خبرلره گؤره، باشکند نیامی‌ده چوخ امنیت تدبیرلری آلتیندا باشلایان ایجلاسدا قاتیلان آفریقا اؤلکه‌لری‌نین لیدرلری، آفریقا قاره‌سی آزاد تیجارت بؤلگه‌سی (AfCFTA) آنلاشماسی باشدا اولماقلا اورتاق پول بیریمینه کئچید، امنیت و ترور مسئله‌لری، او جمله‌دن بیرگه بیر چوخ مسئله ایله گؤروشوب.
ایجلاسین ائو صاحبی نیجر پرزیدنتی ماهامادوو ایسووفوو، ایجلاسدا چیخیشیندا، آفریقا قاره‌سی آزاد تیجارت بؤلگه‌سی‌نین حیاتا کئچدیکجه قارّه اؤلکه‌لرینه بؤیوک اوستونلوک وئرجگینی بیلدیریب.
پرزیدنت ایسووفوو،
آفریقا ایچ تیجارتده وئرگیلر مرحله‌لی اولا‌راق قالدیریلدیغی تقدیرده آفریقا قاره‌سی آزاد تیجارت بؤلگه‌سی سایه‌سینده قارّه‌دکی شیرکت‌لر بؤیوک تیجاری فورصت‌لر توتا‌جاق‌دیر". قیمتلندیرمه‌سینده اولوب.
ایجلاسین آچیلیش مراسیمین‌دن قیسا بیر مدت اوّل نیجریه، بئنین، گابون و اکواتور گینه‌سی، آفریقا قارّه‌سی آزاد تیجارت منطقه‌سی آنلاشما‌سینی قبول ائتمیشدی.
آفریقانین 22 اؤلکه‌سی‌نین ایمضالاماسی 30 می‌ده اوزرینده راضیلاشما تامین ائدن آفریقا قاره‌سی آزاد تیجارت بؤلگه‌سی، دونیا تیجارت تشکیلاتی قورولدوغون‌دان بو یانا ان چوخ سایدا اؤلکه‌نین قاتیلدیغی آزاد تیجارت منطقه‌سی آنلاشما‌سی اولما خصوصیتینه صاحب.
آفریقا بیرلیگی‌نین 1.2 میلیارد اها‌لی و 2.5 تریلیون دو‌لارلیق عمومی یورد ایچی گلیری وار.
آنلاشمانی اریتره‌دن سوای، بوتون آفریقا اؤلکه‌لری تصدیق ائدیب.
آفریقا قاره‌سی آزاد تیجارت بؤلگه‌سی، قارّه ایچی تیجارتده گؤمروک وئرگی‌لرینده یوزده 90ا قدر ائندیریم ایمکانی یارا‌دیر.
